অবশ্যই বাইরের খাবার স্বাস্হ্যসম্মত নয়। বাইরের খাবার খেলে রোগ হবার সম্ভাবনা অনেক বেশি। আসল রোগের কথা বলুন, যেমন টাইফয়েড, কলেরা, নরোভাইরাস ইনফেকশন, হেপাটাইটিস এ এবং ই ইত্যাদি। এইচ আইভি নিয়ে ফালতু কথা বলে লাভের চাইতে ক্ষতিই বেশি হবে। আমাদের সমাজে এইচ আই ভি আক্রান্তদেরকে ঘৃণার চোখে দেখা হয়। আপনার এই ভুল সংবাদ বড় বিপর্যয় নিয়ে আসতে পারে। এইজন এইডস আক্রান্ত মানুষ সাধারণ সেবা থেকে আরো বেশি বঞ্চিত হতে পারে, আরো বেশি ঘৃণার পাত্র হয়ে উঠতে পারে- লোকজন ভাববে এই লোক থেকে পানিতে বা খাবারেও ছড়াচ্ছে। একজন এইচ আই ভি আক্রান্ত ভাবতে পারে, যদি এভাবেই এতো সহজে ছড়ায় তবে তার স্ত্রী বা স্বামীর সাথে অনিরাপদ যৌন-সম্পর্ক গড়ে তুলতে দোষ কি? আপনি ভাবছেন, এসব অসম্ভব। যে যুক্তিতে আপনি একটি সম্পূর্ণ বানোয়াট ঘটনা শেয়ার দিয়ে জনসচেতনতা গড়ে তুলবেন ভাবছে, সে যুক্তিতে আপনি কিভাবে অসম্ভব ভাবেন?